Document ID: 32006D0499

ΑΠΌΦΑΣΗ ΜΟΝUC SPT/1/2006 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
της 30ής Μαΐου 2006
που αφορά την αποδοχή των συνεισφορών τρίτων κρατών στη στρατιωτική επιχείρηση της Ευρωπαϊκής Ένωσης προς υποστήριξη της αποστολής των Ηνωμένων Εθνών στη Λαϊκή Δημοκρατία του Κογκό (ΜΟΝUC) κατά την εκλογική διαδικασία
(2006/499/ΚΕΠΠΑ)
Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
Έχοντας υπόψη:
τη συνθήκη για την Ευρωπαϊκή Ένωση, και ιδίως το άρθρο 25 τρίτη παράγραφος,
Έχοντας υπόψη την κοινή δράση 2006/319/ΚΕΠΠΑ του Συμβουλίου, της 27ης Απριλίου 2006, για τη στρατιωτική επιχείρηση της Ευρωπαϊκής Ένωσης προς υποστήριξη της αποστολής των Ηνωμένων Εθνών στη Λαϊκή Δημοκρατία του Κογκό (ΜΟΝUC) κατά την εκλογική διαδικασία (1), και ιδίως το άρθρο 10 παράγραφος 2,
Εκτιμώντας τα ακόλουθα:
(1)
Μετά το αίτημα της Επιτροπής Πολιτικής και Ασφάλειας και σύμφωνα με την επιτέλεση έργου της στρατιωτικής επιτροπής της Ευρωπαϊκής Ένωσης (EUMC), ο διοικητής επιχειρήσεων της ΕΕ και ο διοικητής δυνάμεων της ΕΕ διεξήγαγαν τις συσκέψεις συγκρότησης και επάνδρωσης δυνάμεων στις 3 και 10 Μαΐου 2006.
(2)
Κατόπιν των συστάσεων του διοικητή επιχειρήσεων της ΕΕ και της EUMC για τη συνεισφορά της Τουρκίας, η συνεισφορά της Τουρκίας θα πρέπει να γίνει αποδεκτή.
(3)
Σύμφωνα με το άρθρο 6 του πρωτοκόλλου για τη θέση της Δανίας, που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ευρωπαϊκής Ένωσης οι οποίες έχουν αμυντικές συνέπειες,
ΑΠΟΦΑΣΙΖΕΙ:
Άρθρο 1
Συνεισφορές τρίτων χωρών
Μετά τις συσκέψεις συγκρότησης και επάνδρωσης δυνάμεων, η συνεισφορά της Τουρκίας γίνεται αποδεκτή για τη στρατιωτική επιχείρηση της ΕΕ στη Λαϊκή Δημοκρατία του Κογκό προς υποστήριξη της MONUC κατά την εκλογική διαδικασία.
Άρθρο 2
Έναρξη ισχύος
Η παρούσα απόφαση αρχίζει να ισχύει την ημέρα έκδοσής της.
Βρυξέλλες, 30 Μαΐου 2006.

Labels: 18
15
5